Freshy Freeze ร้านไอศกรีมผัดร้านนี้เล็งไว้นานแล้วที่กรุงเทพฯ จนกระทั่งได้ลองซักทีที่สาขา Central festival pattaya จุดเด่นและเอกลักษณ์ของ Freshy Freeze ก็คือการนำเสนอการทำเมนูไอศกรีม แบบ live show หมายถึงการทำไอศกรีมสดๆตามออเดอร์ ถ้วยต่อถ้วย พร้อมกับลูกค้าสามารถชมการทำไอศกรีมได้ทุกขั้นตอน ส่วนวัตถุดิบก็สด ใหม่ ถูกคัดสรรมาอย่างดี พิถีพิถันทุกขั้นตอน ก่อนที่จะมีการผัดโดยใช้เตาเย็นจนออกมาเป็นไอศกรีมผัดให้เราทานกันค่ะ

[เมนูที่สั่ง]

 -Minty Chocolate (195B) หรือไอศกรีมช็อคโกแลตมิ้นท์ ส่วนผสมทั้งหมดมีไอศกรีมช็อคโกแลตมิ้นท์ ช็อคโกแลตซอส ครัมเบิ้ลช็อคโกแลตอัลมอลต์ และสตอเบอรี่สด เนื้อไอศกรีมละเอียดและนุ่ม ได้รสขมจากช็อคโกแลต
มีรสหวานปนนิดๆ เย็นๆ มีกลิ่นหอมจากมิ้นท์ ทานคู่กับครัมเบิ้ลช็อคโกแลตอัลมอนต์เพิ่มความอร่อยได้อย่างลงตัวค่ะ

[สรุปโดยรวม] : คะแนน 4/5
????บรรยากาศ : แต่งร้านได้สวยงามน่ารัก น่านั่ง พื้นที่กว้างขวางดีค่ะ
????การบริการ : พนักงานไม่ค่อยสนใจลูกค้าซักเท่าไหร่ เพราะยืนเลือกเมนูอยู่นานแต่ไม่ถามหรือแนะนำอะไรเลยแต่ใส่ใจในขั้นตอนการปรุงไอศกรีมดีค่ะ ไม่ได้ทำแบบลวกๆ 
♥️รสชาติ : อร่อย และสนุกสนานด้วยการรับชมทุกขั้นตอนของการทำไอศกรีมแบบ live show
✔️ความคุ้มค่า : ใช้วัตถุดิบคุณภาพ สด ใหม่ ราคาค่อนข้างแพงไปซักหน่อย